
 17.4.2019
 BG
 Официален вестник на Европейския съюз
 L 106/1
 РЕГЛАМЕНТ ЗА ИЗПЪЛНЕНИЕ (ЕС) 2019/618 НА КОМИСИЯТА
 от 15 април 2019 година
 за изменение на Регламент (ЕО) No 474/2006 по отношение на списъка на въздушните превозвачи, които са предмет на оперативна забрана или операционни ограничения в границите на Съюза
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 2111/2005 на Европейския парламент и на Съвета от 14 декември 2005 г. за създаване на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО (1), и по-специално член 4, параграф 2 от него,
 като има предвид, че:
 (1)
 С Регламент (ЕО) No 474/2006 на Комисията (2) се създава списъкът на въздушните превозвачи, на които е наложена оперативна забрана в границите на Съюза.
 (2)
 В съответствие с член 4, параграф 3 от Регламент (ЕО) No 2111/2005 някои държави членки и Агенцията за авиационна безопасност на Европейския съюз (EASA) съобщиха на Комисията информация, която е необходима за актуализиране на посочения списък. Такава информация беше предоставена и от трети държави и международни организации. Въз основа на подадената информация списъкът следва да бъде актуализиран.
 (3)
 Комисията уведоми всички засегнати въздушни превозвачи — пряко или чрез органите, отговарящи за регулаторния надзор върху тях — за най-важните факти и съображения, върху които ще се основава решението да им се наложи оперативна забрана в границите на Съюза или да се изменят условията на оперативна забрана, наложена на въздушен превозвач, включен в списъците в приложения А и Б към Регламент (ЕО) No 474/2006.
 (4)
 Комисията даде възможност на засегнатите въздушни превозвачи да прегледат представените от държавите членки документи, да изпратят писмени коментари и да направят устно изложение пред Комисията и комитета, създаден с Регламент (ЕО) No 2111/2005 („Комитет за авиационна безопасност“).
 (5)
 Комисията запозна Комитета за авиационна безопасност с продължаващите съвместни консултации, които се провеждат съгласно Регламент (ЕО) No 2111/2005 и Регламент (ЕО) No 473/2006 на Комисията (3) с компетентните органи и въздушните превозвачи на Ангола, Беларус, Доминиканската република, Габон, Индонезия, Молдова, Непал, Русия и Венесуела. Комисията също така осведоми Комитета за авиационна безопасност за състоянието на безопасността на въздухоплаването в Екваториална Гвинея, Иран, Казахстан, Либия, Тайланд, Туркменистан и Замбия.
 (6)
 EASA също така информира Комисията и Комитета за авиационна безопасност за резултатите от анализа на наземните инспекции, извършени в рамките на програмата за оценяване на безопасността на чуждестранните въздухоплавателни средства (SAFA) в съответствие с Регламент (ЕС) No 965/2012 на Комисията (4).
 (7)
 Освен това EASA информира Комисията и Комитета за авиационна безопасност за проектите за техническа помощ, осъществявани в трети държави, засегнати от наложена оперативна забрана в съответствие с Регламент (ЕО) No 474/2006 на Комисията. EASA предостави информация за плановете и исканията за допълнителна техническа помощ и сътрудничество за подобряване на административния и техническия капацитет на органите за гражданско въздухоплаване на трети държави с цел да им се